लेफ्ट विंग की फंडिंग के लिए जाने जाते हैं, पीएम मोदी को लेकर दिए बयान से भी चर्चा में
बिलेनियार जॉर्ज सोरोस ने अपने 25 अरब डॉलर यानी करीब 2 लाख करोड़ रुपए के एंपायर अपने बेटे एलेक्स को सौंप दिया हैं। फोर्ब्स के मुताबिक 92 साल के सोरोस की कुल नेटवर्थ 6.7 अरब डॉलर है और वह दुनिया के टॉप 400 सबसे अमीर
बिलेनियार जॉर्ज सोरोस ने अपने 25 अरब डॉलर यानी करीब 2 लाख करोड़ रुपए का एंपायर अपने बेटे एलेक्स को सौंप दिया है। फोर्ब्स के मुताबिक 92 साल के सोरोस की कुल नेटवर्थ 6.7 अरब डॉलर है और वह दुनिया के टॉप 400 सबसे अमीर लोगों में से एक हैं।
2017 में, उन्होंने अपने फैमिली ऑफिस से 18 बिलियन डॉलर यानी करीब 1.4 लाख करोड़ रुपए अपने ओपन सोसाइटी फाउंडेशन (OSF) में ट्रांसफर कर दिए थे। एलेक्स पिछले साल दिसंबर में OSF बोर्ड के चेयरमैन बने थे। OSF सोरोस एंपायर के एक हिस्से को मैनेज करता है।
पिता की तुलना में 'ज्यादा पॉलिटिकल'
एलेक्स ने हाल ही में वॉल स्ट्रीट जर्नल से बात करते हुए कहा था कि वह अपने पिता की तुलना में 'ज्यादा पॉलिटिकल' हैं और उन्होंने अगले साल अमेरिकी चुनावों में सोरोस ऑर्गनाइजेशन की महत्वपूर्ण वित्तीय भूमिका होने का संकेत दिया।
120 से ज्यादा देशों में एक्टिव सोरोस की आर्गनाइजेशन
सोरोस की नॉन प्रॉफिट ऑर्गनाइजेशन ओपन सोसाइटी फाउंडेशन की स्थापना 1993 में हुई थी और यह दुनिया भर के 120 से अधिक देशों में एक्टिव है। इसकी वेबसाइट के अनुसार, मानवाधिकारों का समर्थन करने वाले और दुनिया भर में डेमोक्रेसी की ग्रोथ को प्रमोट करने वाले ग्रुप्स को इसके माध्यम से सालाना करीब 12 हजार करोड़ रुपए दिए जाते हैं।
सेकेंड वर्ल्ड वॉर में छोड़ना पड़ा था देश
92 साल के जॉर्ज सोरोस दुनिया के हेज फंड मैनेजर हैं। सोरोस एक यहूदी हैं, जिस वजह से सेकेंड वर्ल्ड वॉर के समय उन्हें अपना देश हंगरी छोड़ना पड़ा था। 1947 में वे लंदन पहुंचे। उन्होंने लंदन स्कूल ऑफ इकोनॉमिक्स में फिलोसोफी की पढ़ाई की।
फोर्ब्स की रिपोर्ट के मुताबिक 1992 में सोरोस ने ब्रिटिश पाउंड शॉर्ट पोजीशन ली थी। इससे उन्हें 1 बिलियन डॉलर का प्रॉफिट हुआ था। आज के हिसाब से ये करीब 8 हजार करोड़ रुपए होते हैं। उन्हें बैंक ऑफ इंग्लैंड को तोड़ने वाले व्यक्ति के रूप में जाना जाता है।
लेफ्ट विंग की फंडिंग के लिए जाने जाते हैं सोरोस
जॉर्ज सोरोस देश और विदेश में लेफ्ट विंग और लिबरल कॉज के लिए फंडिंग करने के लिए जाने जाते हैं। इस साल की शुरुआत में भी जॉर्ज सोरोस चर्चा में आए थे जब भारतीय प्रधानमंत्री नरेंद्र मोदी की आलोचना की थी। उन्होंन कहा था कि भारत एक लोकतांत्रिक देश है लेकिन पीएम मोदी लोकतांत्रिक नहीं हैं। उनकी तेजी से बड़ा नेता बनने की वजह मुसलमानों के साथ की गई हिंसा है।
सोरोस और उनकी दूसरी पत्नी के बेटे हैं एलेक्स 
37 साल के एलेक्स जॉर्ज सोरोस और उनकी दूसरी पत्नी सुसान वेबर के बड़े बेटे हैं। सोरोस के कुल 5 बेटे हैं जिसमें वो चौथे हैं। एलेक्स सोरोस ने 2009 में न्यूयॉर्क यूनिवर्सिटी से हिस्ट्री में BA किया था। 2018 में उन्होंने यूनिवर्सिटी ऑफ कैलिफोर्निया से PhD पूरी की।
2015 में ही वह OSF में शामिल हो गए थे। एलेक्स ने कहा कि वह अपने पिता जॉर्ज सोरोस के जैसे ही लिबरल ऑब्जेक्टिव्स को आगे बढ़ाएंगे। इसके अलावा वो मतदान और गर्भपात के अधिकार के साथ-साथ लैंगिक समानता को भी बढ़ावा देना चाहते हैं। वह अमेरिका के लेफ्ट विंग पॉलिटिशियंस को भी अपना पूरा सपोर्ट देना जारी रखेंगे।